Grondwethof die hoogste hof – praag.co.za — 20 jaar jonk!
Grondwethof die hoogste hof
'n Langverwagte verandering aan die Grondwet wat die Konstitusionele Hof as die hoogste hof in die land bevestig, is deur die Parlement aanvaar.
Die 17de grondwet-wysigingswetsontwerp is met 276 stemme teen 25 aanvaar, ondanks besware deur Cope en die IVP. Ingevolge die wysiging is die hoofregter die hoof van die regbank, wat aanspreeklik is vir die geregtelike funksies van die howe.
Dié bepaling is verwelkom deur die DA wat sê dit skep 'n onafhanklike regbank soos wat vereis word vir die skeiding van magte. Die status van die Appèlhof as appèlhof vir algemene sake, is ook bevestig.